《次韵余子侯游石泵》
宋代·黄公度

竹杖椶鞋意自便，藓墙莎径色相鲜。
平畴涨麦云连海，绝壁蟠松盖倚天。
竟日虎岩延眺瞩，何时蟹井费攀缘。
归来幽独不成寝，山月侵廊钟韵圆。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。